
Ivanić-Grad, dana 16. veljače 2022. godine


Na temelju članka 31. stavka 1. podstavka 10. Statuta Naftalana, specijalne bolnice za medicinsku rehabilitaciju („Glasnik Zagrebačke županije“ broj: 14/19, 23/20 i 43/20) ravnatelj predlaže Upravnom vijeću Naftalana, specijalne bolnice za medicinsku rehabilitaciju

PROGRAM RADA I RAZVOJA

NAFTALANA, SPECIJALNE BOLNICE ZA MEDICINSKU REHABILITACIJU

ZA 2022. GODINU

UVOD
Naftalan, specijalna bolnica za medicinsku rehabilitaciju je osnovana, Odlukom Skupštine općine Ivanić-Grad 1981. godine, a otpočela je s radom 1989. godine kao lječilište za liječenje kožnih i reumatskih bolesti „Naftalan“ (dalje u tekstu:Naftalan). Od 1994. godine, Naftalan djeluje kao specijalna bolnica za medicinsku rehabilitaciju, Rješenjem Ministra zdravstva Republike Hrvatske.

Sukladno Zakonu o ustanovama i Zakonu o zdravstvenoj zaštiti, osnivač zdravstvene ustanove je Zagrebačka županija.
Djelatnost zdravstvene ustanove

Naftalan je registriran pri Trgovačkom sudu Zagreb, MBS 080311007 za obavljanje slijedećih djelatnosti:

· bolnička djelatnost iz fizikalne medicine i rehabilitacije, dermatologije i venerologije i reumatologije,
· specijalističko-konzilijarna djelatnost bez bolničkog liječenja iz fizikalne medicine i rehabilitacije, dermatologije i venerologije i reumatologije,
· djelatnost fizikalne terapije,
· zdravstveni turizam - pružanje zdravstvenih usluga - dijagnostičkih i terapijskih postupaka, zdravstvene njege te postupaka medicinske rehabilitacije uz pružanje ugostiteljskih usluga i/ili usluga u turizmu.
Resursi zdravstvene ustanove 
Naftalan raspolaže slijedećim resursima: 

· ljudskim resursima kojeg čini 139 djelatnika,

· bolničkim objektima smještajnog kapaciteta od 137 bolničkih kreveta,

· medicinskom opremom,
· medicinskim sadržajima za provođenje medicinske rehabilitacije,

· u provođenju medicinske rehabilitacije i fizikalne medicine koristi i prirodni ljekoviti činitelj jedinstvene nafte naftalan i temomineralne izvore slane vode s balneološkim karakteristikama.

CILJEVI ZA 2022. GODINU

Osnovni ciljevi i strategija funkcioniranja Naftalan-a u narednoj godini su nastojanje za racionalizacijom rashoda, povećanje prihoda sa slobodnog tržišta, sklapanje i izvršavanje Ugovora s HZZO-om.
Ostvarenje ciljeva ostvaruje se kroz sljedeće aktivnosti:

1. Ostvarenjem Financijskog plana Bolnice i investicijska ulaganja u 2022. godini, 

2. Realizacijom plana marketinških aktivnosti,

3. Planom zapošljavanja,

4. Planom i programom rada Medicinske službe i stručnim usavršavanjima radnika, 

5. Razvojem zdravstvenog turizma i ugostiteljstva, te

6. Izvršavanjem mjera iz akcijskog plana antikorupcije Naftalana

1. OSTVARENJE FINANCIJSKOG PLANA BOLNICE I INVESTICIJSKA ULAGANJA U 2022. GODINI
Naftalan u 2022. godini planira izvršavati sve poslove i zadaće u skladu s osnovnom ulogom Bolnice, a to je pružanje zdravstvene zaštite, liječenja i rehabilitacije pacijenata oboljelih od kožnih i kroničnih reumatskih bolesti te rehabilitaciju postoperativnih i posttraumatskih problema koštano mišićnog sistema.

Pri tome se planira ostvariti 39.712 bolničkih dana (planirana popunjenost 80%) za liječenje pacijenata od čega 25.230 bolno opskrbnih dana pacijenata temeljem Ugovora s HZZO-om, a 14.482 bolno opskrbnih dana pacijenata sa slobodnog tržišta.

Istovremeno plan je 2022. godine u specijalističko konzilijarnoj zdravstvenoj zaštiti ostvariti 18.000 pregleda i 86.625 dana fizikalne terapije.
Naftalan je za 2022. godinu potpisao Anex ugovora sa HZZO-om o provođenju bolničke i specijalističko – konzilijarne zdravstvene zaštite bolesnika za 2022. godinu. Financijski okvir ugovora prema izvoru financiranja od strane HZZO-a za 2022. godinu za osnovno osiguranje u iznosu od 1.225.040,91 kn mjesečno. Taj ugovor u navedenim financijskim okvirima ostaje na snazi do kraja 2022. godine. 

Plan za 2022. godinu je da Naftalan osigura Ugovor s HZZO-om s maksimalnim mogućim brojem ugovorenih bolničkih kreveta za indikacije iz područja fizikalne medicine i rehabilitacije i kožnih bolesti.

Kroz 2022. god Naftalan će morati odraditi kroz liječenje pacijenata upućenih od HZZO i primljene predujmove limita (doznačena sredstva u 2020. i 2021. godini koja nisu opravdana fakturama jer liječenje nije izvršeno u dostatnoj mjeri radi COVID pandemije).

Planira se rad, shodno ugovorenom sa HZZO-om, u 1,75 ordinaciji za dermatologiju i venerologiju, jednoj nepunoj od 0,25 za dermatološku dijagnostiku te dvije fizijatrijske ambulante.

Planirani financijski dio za 2022. godinu iz izvora HZZO-a iznosi ukupno 22.800.490 kn.

· Planirani iznos za osnovno osiguranje u iznosu od 14.700.490 kn godišnje, sastoji se od planiranog godišnjeg limita kojeg Bolnica ugovara za provođenje bolničke i specijalističko–konzilijarene zdravstvene zaštite bolesnika odnosno 1.225.040 kn mjesečno, te van limitnih stavki i to za liječenje pacijenata s povredama na radu i pacijenata iz EU i van EU u iznosu 200.000 kn.
Za 3.500.000 kn, povećan iznos sredstava za neizvršen rad koji će u knjigovodstvenim evidencijama Naftalana biti knjižen i prenesen u saldu u 2022. god. na cto 2395110 – Obveze za predujmove, do trenutka kada će za taj iznos biti ispostavljeni računi prema HZZO i iznos biti prihodovan u 2022. god. 
Dopunsko osiguranje za 2022. godinu planira se u iznosu 4.400.000 kn odnosno 30,00% od iznosa planiranog osnovnog osiguranja.
Za 2022.g. planira se ostvariti vlastih prihoda u iznosu od 9.700.000 kn.
· Prihodi sa slobodnog tržišta za 2022. godinu planiraju se na temelju ostvarenih prihoda u 2021. godini i očekivanih prihoda sa tržišta u 2022 .godini, odnose se na prihode od smještaja, pregleda, liječenja i ostalih usluga od privatnih pacijenata. Na prihode od korištenja unutarnjih i vanjskih bazena, korištenje dvorane za medicinske vježbe, najam predavaonice, prihodi od restorana, caffe bara, organizacije raznih događaja (rođendani, kongresi, seminari, radionice) odnosno prihodi iz novoizgrađenog objekta „Naftalan s vanjskim i unutarnjim bazenima“ planira se ostvariti 3.000.000 kn. 
Putem zakupa bolesničkih postelja planira se liječenje 30 pacijenata s područja Zagrebačke županije oboljelih od psorijaze u iznosu 150.000 kn, a kroz zakup postelja za hrvatske branitelje planira se liječenje medicinskom rehabilitacijom 120 hrvatskih branitelja u iznosu 400.000 kn s područja naše županije, a kroz zakup postelja za liječenje vatrogasaca s područja Zagrebačke županije 20 pacijenata u iznosu 70.000 kn.
Temeljem programa sufinanciranja Zagrebačke županije (planirani iznos 70.000 kn) kroz našu aktivnost preventivnih pregleda kože radi ranog otkrivanja zloćudnih tumora kože tijekom 2022. g. planira se odlazak naših liječnika dermatovenerologa u Ljekarne Zagrebačke županije kako bi uz pomoć dermatoskopa pregledavali stanovnike Zagrebačke županije, a s ciljem ukazivanja na značaj redovitog pregleda i samopregleda kože.
Tijekom 2022. uz redovne rashode za materijalne troškove i plaće u iznosu 27.637.275 kn , planiraju se i investicijska ulaganja u ukupnom iznosu 1.176.350 kn za:

· Tijekom 2022. god. planira se II. faza rekonstrukcije dijela bolnice zbog prenamjene uredskih prostora u bolesničke sobe (3 faze) u iznosu 623.750 kn iz izvora Opći prihodi i primici-Proračun Zagrebačke županije -decentralizirana sredstva i 500.000 kn iz izvora Vlastiti prihodi.

· Nabava uredske opreme namještaja (uredske stolice 16 kom, arhivski ormar 3 kom, radni stol 2 kom za recepciju starog dijela Bolnice te kongresnu dvoranu i kuhinju u novootvorenom objektu „Naftalan 2 s unutarnjim i vanjskim bazenima“, u iznosu 55.500 kn iz izvora Opći prihodi i primici-Proračun Zagrebačke županije -decentralizirana sredstva.
·  Komunikacijska oprema - nabava telefaks uređaja za recepciju starog dijela Naftalana iz izvora Opći prihodi i primici-Proračun Zagrebačke županije -decentralizirana sredstva u iznosu 1.200 kn.
· Medicinska oprema planirana u iznosu od 172.250 kn iz izvora Opći prihodi i primici-Proračun Zagrebačke županije -decentralizirana sredstva planira se za nabavu medicinske opreme:

· Kinetek za koljeno 1 kom - 40.000 kn 
· Trakcija 1 kom – 53.000 kn
· Terapijski UZV 1 kom - -23.000 kn

· Aparat za modularnu terapiju (elektroterapija, magnetoterapija, laser) 1 kom – 56.250 kn 

· Ulaganje u uređaje, strojeve i opremu za ostale namjene u ukupnom iznosu od 273.650 kn iz izvora Opći prihodi i primici-Proračun Zagrebačke županije -decentralizirana sredstva i to za:

· Sudoper s dva korita 2 kom u iznosu 11.000 kn
· Sudoper s jednim koritom i ocjeđivačem 3 kom u iznosu 11.100 kn
· Konvektomat Rational 6 GP 1 kom u iznosu 59.000 kn
· Friteza s dva odjeljka 1 kom u iznosu 15.000 kn
· Parnokonvekcijska Ratinal 10 GP 1 kom u iznosu 87.500 kn
· Depuratori 12 l 4 kom u iznosu 11.250 kn
· Stroj za usitnjavanje hrane 1 kom u iznosu 24.000 kn
· Suha topla kupka 2 kom u iznosu 24.000 kn
· Hladni stol 2 kom u iznosu 26.000 kn
· Konobarska kolica 4 kom u iznosu 4.800 kn
· Planira se nabava računalne opreme - 6 računala i licenci u iznosu 50.000 kn iz izvora Opći prihodi i primici-Proračun Zagrebačke županije -decentralizirana sredstva.

· Prema planu, odnosno prijedlogu Popisa prioriteta iz izvora Opći prihodi i primici – Proračun Zagrebačke županije za 2022. god. planirana sredstva u iznosu od 1.146.935 kn utrošiti će se na održavanje postojeće zgrade Naftalana (soboslikarski- ličilački radovi i drugi radovi na održavanju objekta), održavanje tehnološkog postrojenja i opreme, održavanje opreme za ventilaciju i klimatizaciju te na održavanje medicinske opreme, komunikacijske opreme, liftova, uredske opreme, ugostiteljske opreme.
· Prema planu Popisa prioriteta za 2022. god. iz izvora Opći prihodi i primici – Proračun Zagrebačke županije planirana su sredstva za otplatu kredita (dugoročni kredit odobren u Zagrebačkoj banci za izgradnju „Naftalan 2 s unutarnjim i vanjskim bazenima“) u iznosu od 2.000.000 kn, te 545.455 kn iz izvora Vlastiti prihodi.
Namjena spomenutih ulaganja prema financijskom planu za 2022. godinu odnosi se na povećanje standarda pružanja zdravstvenih usluga iz osnovnog zdravstvenog osiguranja, s ciljem povećanja dostupnosti kvalitete i učinkovitosti zdravstvenih usluga medicinske rehabilitacije, fizikalne terapije, dermatovenerologije i drugih zdravstvenih usluga koje pruža specijalna bolnica Naftalan.
2. REALIZACIJA PLANA MARKETINŠKIH AKTIVNOSTI 
U 2022. godini za marketinške aktivnosti planirano je proračunom 314.514 kn.

U okviru ovih sredstava namijenjenih za marketing planira se podići vidljivost bolnice na našem tržištu, a posebno na ciljanim stranim tržištima.

Marketing je složen proces, te dolazi u paketu sa sveobuhvatnom komunikacijskom strategijom. 

Na našem tržištu želimo postići da korisnici stvore više svijesti o postojanju i jedinstvenosti naftalana.
To nam je izuzetno važno i zbog novootvorenog rekreativno ugostiteljskog kompleksa.

I dalje se planira se održavanje zajedničkog projekta Naftalana i Ivalana web stranice www.psoriasistretments.net koja u sebi sadržava platformu za prodaju usluga Naftalana i Ivalanovih proizvoda u cijelom svijetu.
Projekt je izuzetno slojevit i zahtjevan financijski i vremenski jer se gradi jedinstvena stranica za prezentaciju usluga Naftalana i Ivalan proizvoda.

Time bismo zajedno sa našim vanjskim suradnikom preokrenuli nedovoljnu eksponiranost Naftalana i neiskorišteni potencijal Ivalan Termi u stalnu prepoznatljivost i ponudu proizvoda i usluga u cijelom svijetu.

Fokus oglašavanja će biti usmjeren na oglašavanje novih sadržaja – bazena, teretane, wellness paketa, relax paketa, ugostiteljskih usluga. U 2021. godini registrirano je ugostiteljstvo, što otvara mogućnost za novu ponudu na tržištu, koju je potrebno oglašavati i raditi na njezinoj prepoznatljivosti.
Na stranim tržištima djelovati ćemo ciljano tamo odakle već imamo klijente ili smo ih imali ranijih godina, tako da za ta tržišta prvenstveno želimo animirati partnere koji bi mogli preuzeti organizaciju dolazaka klijenata na rehabilitaciju, tipa turističkih agencija, posrednika i sl. to se posebno odnosi na tržište Rusije.

Da bismo realizirali ove naše ciljeve razradili smo programske ciljeve koje bi trebali ostvariti kroz sljedeće aktivnosti:

PROMOCIJA KROZ MEDIJE:

- održavanje portala www.psoriasistreatments.net za prodaju naših usluga,
- održavanje web stranice u četiri jezične verzije,
- održavanje facebook stranice,
- reklamno oglašavanje u dnevnom tisku,
- reklamno oglašavanje u prilozima koji pišu o zdravlju – prilog Zdrav život, tematske insertacije u dnevnom Tisku - stručni članci naših liječnika, Infozdravlje, Katalog zdravlja, Ljepota i zdravlje-web oglašavanje kroz Google adwords i facebook oglašavanje.
IZRADA MEDIJA ZA OGLAŠAVANJE:

- izrada novih promotivnih materijala, medija i sl.,
- reprint prospekata.
WEB OGLAŠAVANJE:

- reklamno oglašavanje –google edwords i facebook edwords,
- web oglašavanje na portalima koji se bave zdravljem – MEGABON,
- održavanje facebooka i punjenje web stranice.
SPECIJALIZIRANI TURISTIČKI SAJMOVI:

- turistički sajam MITT u Moskvi,
- Sajam Tretje ževljensko doba,
- Alpe Adria turistički sajam u Ljubljani, 

- Imer jung turistički sajam u Grazu.
Bez obzira na otežan dolazak pacijenata iz Rusije i nadalje ćemo nastojati zadržati poziciju na tržištu Rusije. Stoga se ponovo planira, kad će to biti moguće prezentacija ponude Naftalana na turističkoj burzi MITT u Moskvi, kao i na work shopovima.

Na tržištu Slovenije nastupiti ćemo sa svojom ponudom u okviru sajma Narava in zdravlje, te ćemo održati stručne prezentacije u Podružnicama psorijatičara Slovenije (Novo Mesto, Maribor). Jednako tako planiramo u suradnji sa HGK nastupiti na sajmu Imer jung u Gracu, što nam je bitno radi otvorenog novog kompleksa Naftalana, čime bi se otvorila nova tržišna niša.

3. PLAN ZAPOŠLJAVANJA 

Zapošljavanje potrebnih kadrova u medicinskoj i nemedicinskoj službi se provodi temeljem Pravilnika o unutarnjem ustrojstvu, organizaciji i sistematizaciji radnih mjesta sukladno potrebama organizacije rada u pojedinim odjelima.

U 2022. godini se planira zapošljavanje na određeno vrijeme pripravnika fizioterapeutskih tehničara i prvostupnika fizioterapije preko mjere sufinanciranja od strane Ministarstva zdravstva.

Radi razvoja djelatnosti ugostiteljstva, te pružanja usluga na tržištu planira se zapošljavanje na neodređeno vrijeme za radno mjesto konobara (2 izvršitelja) i recepcionera-fakturista (1 izvršitelj) i djelatnik u marketingu (1 izvršitelj).
3. PLAN I PROGRAM MEDICINSKE SLUŽBE 
I. Stručno usavršavanje i edukacija

Moramo naglasiti da za 2022. god. se ne mogu precizirati stručni sastanci i simpoziji te njihovi termini održavanja s obzirom na pandemiju COVID – 19, edukacije se održavaju preko WEBINARA.
a.) Doktori medicine
Specijalisti dermatovenerolozi:

· redovita nazočnost sastancima Hrvatskog dermatovenerološkog društva,
· nazočnost na dva veća skupa u organizaciji HDVD planiranih u 2022.godini.
· od 05. do 08. svibnja 2022. god. 7. Kongres hrvatskih dermatovenerologa s međunarodnim   sudjelovanjem

· 08. ožujka 2022. god. 2. znanstveni simpozij „ Urtikarije i egzemi / dematitisi, preporuke, iskustva i spoznaje“
Specijalisti fizikalne medicine i rehabilitacije:

· redovita nazočnost sastancima Hrvatskog reumatološkog društva i Društva za fizikalnu medicinu i rehabilitaciju,
· specijalizacija iz interne reumatologije u tijeku,
· 9. Kongres - HDFRM od 07. do 10. travnja 2022. godine.

       Provođenje i praćenje epidemioloških mjera vezano za COVID – 19 od strane medicinskog osoblja Naftalana u toku 2022. god.
       Vođenje evidencija o cijepljenju.

b. ) Medicinske sestre:
PLAN TRAJNOG USAVRŠAVANJA ZA MEDICINSKE SESTRE ZA 2022. GODINU

	R.br.
	NAZIV TEME
(VRSTA)
	OPIS I CILJ

	1.
	Cjepivo protiv COVID-19: mehanizam djelovanja 
	COVID-19 je bolest koju uzrokuje virus SARS-CoV-2. Cilj ovog predavanja je edukacija medicinskih sestara o virusu SARS-CoV-2, imunološkom odgovoru i mehanizmu djelovanja različitih vrsta cjepiva koja se koriste u Hrvatskoj.

	2.
	Zakon o sestrinstvu 

Dužnost medicinske sestre, teže povrede radne dužnosti, izuzetak od odgovornosti medicinske sestre
	Upoznavanje medicinskih sestara s odredbama Zakona o sestrinstvu koji je dio Zakona o zdravstvenoj zaštiti.

	3.
	Uloga medicinske sestre u rehabilitaciji nakon TEP-a kuka 
	TEP kuka je operativni zahvat koji se najčešće izvodi kada je zglob nepovratno oštećen, te uzrokuje jaku bol i ograničenja pokreta. Sam oporavak nakon TEP-a kuka je složen i težak, te je bitna suradnja cijelog medicinskog tima u oporavku. Zadatak medicinske sestre je napraviti plan zdravstvene njege pomoću kojeg sestra otkriva i rješava pacijentove probleme za vrijeme rehabilitacije.

	4.
	Utjecaj fizikalnih terapija na kvalitetu života nakon CVI-a 
	Rehabilitacija kroz aspekte komplementarnih i fizikalnih terapija koje osiguravaju smanjenje posljedica i povećanje funkcionalnosti nakon preboljenja CVI-a.


c.) Fizioterapeuti:
PLAN TRAJNOG USAVRŠAVANJA ZA FIZIOTERAPEUTE ZA 2022. GOD.
	R.br.
	NAZIV TEME
(VRSTA)
	OPIS I CILJ

	1.
	Fizioterapeuti i bolesti struke
	Cilj je prikazati postoji li interakcija između profesionalnog stresa i zadovoljstva poslom fizioterapeuta.

	2.
	Važnost fascije
	Istaknuti važnost fascije u prenošenju mišićne sile.

	3.
	Fizioterapijska procjena i intervencija pacijenata sa dijagnozom lumboishialgija
	Prikazati specifične metode procjene u fizioterapiji optimalne za primjenu kod pacijenata sa lumboishialgijom.


d.) Ostala stručna usavršavanja

Ostala stručna usavršavanja provoditi će se prema potrebama pojedinog odjela, a odnose se na kontinuirano stručno usavršavanje iz područja:

· javne nabave, 

· zaštite osobnih podataka, 

· financija, računovodstva, poreza, obračuna plaća,

· zaštite na radu,

· gospodarenja otpadom,

· rukovanje potrebnom mehanizacijom i sl.

e.) Suradnja s vanjskim ustanovama, trgovačkim društvima, udrugama i sl.

U 2022.g. treba kontinuirano nastaviti poslovnu i znanstvenu suradnju s:

· Klinikom za dermatovenerologiju Medicinskog fakulteta Zagreb i KBC Zagreb,
· Klinikom za kožne i spolne bolesti KBC „Sestre milosrdnice“,
· Klinikom za fizikalnu medicinu i rehabilitaciju KBC Rebro,
· Društvom psorijatičara Hrvatske,
· Društvom psorijatičara Danske,
· Društvom psorijatičara Norveške,
· Društvom psorijatičara Slovenije,
· Suradanja sa farmaceutskim ustanovama,
· Abbviem i ostalim suradnicima.

Stručni rad u Bolnici: 
· rad stručnih tijela Naftalana (Stručno vijeće, Etičko povjerenstvo, Povjerenstvo za lijekove, Povjerenstvo za kvalitetu, Povjerenstvo za unutarnji nadzor, Povjerenstvo za suzbijanje bolničkih infekcija i dr.).
· Praćenje učinaka primjene naftalanoterapije i termomineralne vode (analiza i objava rezultata istraživanja): UČINCI NAFTALANOTERAPIJE U BOLESNIKA SA PSORIJAZOM I SORIJATIČNIM ARTRITISOM).

· Program niskokalorijske prehrane i tjelesne aktivnosti za bolesnike prekomjerne tjelesne mase mjereno BMI.
· dalje razvijanje postojećih medicinskih programa (wellnes programi, beauty, relax, grupno vježbanje po programu za skoliozu, osteoporozu, pilates) kroz Odjel sportske rehabilitacije i medicinskog wellnessa.
· klinička ispitivanja iz područja dermatovenerologije. Za 2022. su predviđena dva klinička ispitivanja prikazana na Stručnom vijeću Naftalana, odobrena od Centralnog etičkog povjerenstva RH. 

· Moderate to Severe Atopic Dermatitis: Evaluation of Upadacitinib in Adolescent and Adult Subjects (u tijeku) Study M18-891-Measure Up2

· Atopic Dermatitis: Evaluation of Upadacitinib in Adult Subjects with Moderate to Severe Atopic Dermatitis ( u tijeku.) Study M-19 850
· stručni radovi zdravstvenih radnika.
· predavanja zdravstvenih radnika Naftalana na Visokoj školi Ivanić-Grad i suradnja u pogledu održavanja praktičnog dijela nastave.
· Održavanje Kongresa Društva psorijatičara Hrvatske. 
· Obilježavanje Svjetskog dana psorijaze.
Održavanje kongresa i skupova ovisi o epidemiološkoj situaciji u zemlji.
· Tijekom 2022. godine pratiti će se podaci o pokazateljima kvalitete zdravstvene zaštite u Naftalanu na temelju tromjesečnih i polugodišnjih izvještaja kvalitete na sučelju Ministarstva zdravstva za sljedeće pokazatelje: 
- sigurnost pacijenata,

- nuspojave lijekova,

- neželjeni događaji prema osoblju,

- neočekivani neželjeni događaji kao što su: smrt, koma ili teško oštećenje zdravlja zbog pogrešne farmakoterapije, samoubojstvo ili pokušaj samoubojstva u zdravstvenoj ustanovi te

- izvješće o radu Povjerenstva za kvalitetu Naftalana.
4. RAZVOJ ZDRAVSTVENOG TURIZMA I UGOSTITELJSTVA
Usluge zdravstvenog turizma pružaju se u Odjelu sportske rehabilitacije i medicinskog wellnessa i Odjelu dermatološke dijagnostike i estetske medicine.
Uvedena je usluga akunpunkture, koju provodi doktorica medicine s ciljem liječenja akutne i kronične boli samostalno ili kao dio komplementarnog pristupa.

Usluge zdravstvenog turizma obuhvaćaju: wellness, masaže, kozmetičke usluge, pedikura, bazen, škola plivanja, saune, pilates/vježbanje i usluge kozmetologije: IPL postupci, fotoepilacija, kemijski pilinzi, dermapen, dermalni fileri, PRP terapija matičnim stanicama, terapija problematične kože, terapija za kosu, paket za osvježenje kože, paket za pomlađivanje, paket za poboljšanje tonusa kože, terapija Botulin toksinom protiv znojenja, terapija Botulin toksinom protiv bora na licu, dermapen terapija mikroiglicama, i mezoterapija.

Razvoj ugostiteljstva se planira provoditi kroz 2022. godinu otvaranjem caffe bara i restorana za vanjske korisnike.

6. PROVOĐENJE AKCIJSKOG PLANA ANTIKORUPCIJE


Akcijski plan antikorupcije za 2022. godinu provodi se donošenjem:

- Akcijskog plana antikorupcije za 2022. s izvršenjem mjera za 2021. godinu,
- programom rada i razvoja Naftalana za 2022. godinu,
- objavom financijskih izvješća na internet stranici Naftalana,
- objavom djelokruga rada Naftalana na internet stranici,
- odgovaranjem na upite i pritužbe pacijenata tijekom kalendarske godine, 

- objavljivanjem plana nabave, postupaka javne nabave, popisom gospodarskih subjekata s kojima Naftalan kao naručitelj ne smije sklapati ugovore o nabavi robe, usluga i građevinskih radova,
-donošenjem Izjave o fiskalnoj odgovornosti,
-objavom godišnjeg izvješća o pravu na pristup informacijama i postupkom zaprimanja prijava nepravilnosti.

Ravnatelj:
Goran Maričić, dr. med.

